成綿龍茂道

成綿龍茂道是清代四川省的一個道 。 初爲松威道 ， 康熙八年設 ， 駐松潘 。 康熙二十五年四月 ， 移駐茂州直隸州 ， 稱松茂道 。 後遷回 。 雍正三年十二月 ， 再次移駐茂州直隸州 。 雍正五年十一月 。 轄成都府 、 龍安府二府和茂州直隸州 、 資州直隸州二州 。 雍正十二年十一月 ， 川北道之綿州直隸州來屬 ， 資州直隸州往屬永寧道 。 乾隆十三年 ， 爲分巡松茂道等處地方 ， 按察使司副使銜 。 乾隆二十四年八月 ， 加水利銜 。 乾隆二十九年八月 ， 成都府 、 綿州直隸州往屬驛鹽道 ， 只轄龍安府和松潘直隸廳 、 雜谷直隸廳諸廳及茂州直隸州 ， 兼兵備銜 。 乾隆四十一年四月 ， 屬成都將軍統轄 ， 後仍屬總督統轄 。 乾隆五十二年四月 ， 兼理屯政 。 嘉慶二十五年 （ 1820 ） 十月 ， 移駐成都府 ， 兼管水利事務 ， 成都府 、 綿州直隸州來屬 ， 轄成都府 、 龍安府二府及理番直隸廳 、 松潘直隸廳 、 懋功屯務廳三廳和綿州直隸州 、 茂州直隸州二州 ， 一稱成綿龍茂道 。 光緒三十四年九月裁 。